KISKŐRÖS VÁROS POLGÁRMESTERE


ELŐTERJESZTÉS
(a Képviselő-testület 2025. április 30-i ülésére)


TÁRGY: 	KISKŐRÖS VÁROS TELEPÜLÉSRENDEZÉSI TERVÉNEK (SZERKEZETI TERV) MÓDOSÍTÁSA ÁLTALÁSNOS ELJÁRÁS KERETÉBEN

Kiskőrös Város Képviselő-testülete a 31/2023. számú határozattal módosított 65/2022. és a 133/2022. számú határozatával kezdeményezte a településrendezési eszközök módosítását, melyből az alábbi módosítási kezdeményezés érinti a Szerkezeti Terv módosítását:

1. A Budapest-Belgrád vasútvonal fejlesztése miatt, erdőterület átsorolásra kerül kereskedelmi szolgáltató területbe. 
2. A Kossuth Lajos út, Mészáros Lőrinc utca és a Hunyadi János utca által határolt településközpont terület bővül.
3. A GÁBOR-VIN Kft. (6200 Kiskőrös, Baross Gábor utca 97.) meglévő borászati telke falusias lakóterületből kereskedelmi szolgáltató területbe kerül.
4. Erdőtelek területén, a vízfolyás mentén lévő hétvégiházas üdülőterület vízgazdálkodási területbe, a Meggyes utcában a vízfolyás melletti kertvárosias lakóterület zöldterületbe kerül átsorolásra.
5. Szentgyörgyi János (6200 Kiskőrös, Felsőcebe tanya 26.) különleges borászati üzem területe általános borvidéki mezőgazdasági területbe kerül átsorolásra.  
6. Bálint Csaba (7020 Dunaföldvár, Kodály Zoltán utca 20.) meglévő gazdasági épületegyüttese, lakóépületté alakítása céljából általános borvidéki mezőgazdasági területbe kerül átsorolásra.
7. Hotel Vinum beépítetlen területe turisztikai fejlesztés céljából, különleges szabadidős területbe kerül átsorolásra.
8. Új beépítésre szánt terület kerül kijelölésre, emiatt 1,66 hektár általános borvidéki mezőgazdasági terület erdőterületbe kerül. 
9. Az új teniszközpont beépítési tervei alapján a Szabadidőparkban az intézményi vegyes terület és zöldterület határa módosításra kerül.
10. A Csokonai Mihály utca és a Móricz Zsigmond utcában a megváltozott telekhatárok miatt a kisvárosias lakóterület és kertvárosias lakóterület határa módosításra kerül.  
11. A város külterületi részén erdőterületnek jelölt terület telekösszevonások miatt, egységes általános borvidéki mezőgazdasági területbe kerül átsorolásra.
12. [bookmark: _Hlk195180540]A Dózsa György út és Batthyány Lajos utca sarkán a kisvárosias lakóterület átsorolásra kerül településközpont vegyes területbe intenzívebb, városiasabb funkciók elhelyezése céljából.
13. A Mészáros Lőrinc utca és a Liget utca között, kertvárosias lakóterület átsorolásra kerül a városiasabb beépítés érdekében.
14. Záportározóhoz tartozó turisztikai terület fejlesztése miatt, különleges beépítésre nem szánt szabadidőközpont kijelölésre, a zöldterület és vízgazdálkodási terület határa módosításra kerül. 
15. A gyógyfürdővel szemben lévő lakóterületen a korábban kijelölt településközpont vegyes terület bővítésre kerül az intenzívebb és változatosabb rendeltetések elhelyezése céljából.
16. A Petőfi Sándor úti sportközpont bővítése miatt egy Klapka utcai telek átsorolásra kerül kisvárosias lakóterületbe.
17. Biológiai aktivitásérték pótlása miatt a meglévő erdőrészletek általános borvidéki mezőgazdasági területből erdőterületbe kerülnek átsorolásra.
18. Petőfi Szülőház történelmi emlékhely feltüntetésre kerül.

A településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII.15.) Korm. rendelet (a továbbiakban: Korm. rendelet) 66. § és a 67. §-a alapján a módosítás, általános egyeztetési eljárás keretében került lefolytatásra.

A Bács-Kiskun Vármegyei Kormányhivatal Állami Főépítészének BK/AFI/ 88-6 /2025. iktatószámú záró szakmai véleménye egyetértő, a módosítást jogszerűnek ítélte meg és javasolja annak Képviselő-testület általi elfogadását.

A fentiekre tekintettel javaslom, hogy a Képviselő-testület a határozat-tervezetben foglaltak szerint döntsön.

Kiskőrös, 2025. április 22.
		Domonyi László sk.
		     polgármester 




HATÁROZAT-TERVEZET

A Képviselő-testület a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII.15.) Korm. rendelet (a továbbiakban: Korm. rendelet) 66. § és a 67. §-a alapján a hatályos Településszerkezeti Tervet a határozat-tervezet 1. számú melléklete szerinti tervezési terület tartalmával, valamint a 2. számú melléklet szerinti településszerkezeti tervi leírással módosítja.

Felelős: polgármester
Határidő: azonnal, továbbításra 15 nap

